**П О К А Н А**

**СПЕЦИАЛИЗИРАНА БОЛНИЦА ПО ПНЕВМОФТИЗИАТРИЧНИ ЗАБОЛЯВАНИЯ ЗА ДОЛЕКУВАНЕ ,ПРОДЪЛЖИТЕЛНО ЛЕЧЕНИЕ И РЕХАБИЛИТАЦИЯ „ЦАР ФЕРДИНАНД І” ЕООД, с. Искрец, обл.Софийска, кв.”Санаториума”,**

**тел. 07163/2001, e-mail: tzarferdinand@abv.bg**

на основание т. 4 от Приложение № 3 към чл. 13б „Правила за избор на изпълнител за предоставяне на финансови услуги от кредитни или финансови институции” от Правилника за реда за упражняване правата на държавата в търговските дружества с държавно участие в капитала, публикувани в ДВ, бр.49 от 2013г. и Заповед № 221/08.11.2013 г. на Управителя на болницата,

**КАНИ**

всички заинтересовани институции да представят оферта за комплексно банково обслужване на СБПФЗДПЛР „ЦАР ФЕРДИНАНД І” ЕООД за срок от една година.

**Вид и характеристика на финансовите услуги**:

1.платежни и свързани услуги ,в т.ч. управление на разплащателна сметка , инкасо

2.свободни парични средства-депозити; разполагаеми средства, които е възможно да бъдат пласирани по депозитни или други банкови сметки

**Показатели, относителна тежест и методика за определяне на комплексната оценка:**

Критерият за оценка на офертите е икономически най-изгодната оферта, определена въз основа на извършена комплексна оценка съгласно два вида показатели-неколичествени и количествени ,с фиксирани относителни тегла , както следва: Комплексната оценка (КО) за определяне на "Икономически най-изгодна оферта" на кандидатите се определя по формулата:

КО = П1 х 0.40 + П2 х 0.60, където

**П1-Неколичествени показатели** с тежест 0.40, включващи следните три подпоказатели:

П1-1- надеждност на платформата за интернет банкиране с тежест 50 точки.

П1-2 - срок за обслужване на плащанията с тежест 40 точки.

П1-3- развитие на клонова мрежа с тежест 10 точки.

Офертата с най-добри данни получава максималния брой точки по съответния подпоказател, а класираната на следващо място оферта получава две точки по-малко от предходната.

**П2-Количествени показатели** с тежест 0.60, включващи следните шест подпоказатели:

П2-1 – лихвени условия (лихвен процент, такси, комисионни) за наличните по разплащателната сметка парични средства с тежест 20 точки.

П2-2 – лихвени условия (лихвен процент, такси, комисионни) за депозитни продукти , срочност, обем, валута, условия при предсрочно прекратяване - с тежест 20 точки.

П2-3 – месечна такса за обслужване на фирмена разплащателна сметка с тежест 10 точки

П2-4-такси и комисионни при извършване на вътрешнобанкови разплащания с тежест 10 точки

П2-5-такси и комисионни при извършване на междубанкови разплащания с тежест 10 точки

П2-6-такси и комисионни при извършване на инкасови услуги с тежест 30 точки

Офертата с най-добри показатели получава максималния брой точки по съответния подпоказател, а класираната на следващо място оферта получава две точки по-малко от предходната .

**ІІІ.Изисквания на Възложителя към представянето на офертите**

Офертата се представя в запечатан непрозрачен плик от участника или от упълномощен от него представител лично или по пощата с препоръчано писмо с обратна разписка. Върху плика участникът посочва адрес за кореспонденция, телефон и по възможност факс и електронен адрес.

Пликът с офертата съдържа два отделни запечатани непрозрачни и надписани плика, както следва:

**1. Плик № 1 с надпис "Документи за участие",** в който се поставят следните документи, изисквани от възложителя:

* Данни за лицето, което прави предложението
* Заверено копие от удостоверение за актуално състояние на банката;
* Нотариално заверено копие от лиценз за извършване на банкова дейност
* Нотариално заверено копие от пълномощно на лицето, подписало офертата, в случаите, когато тя не е подписана от законните представители на банката .
* Декларация за липса на обстоятелствата ,изброени в чл.47 ал.1 и ал.5 от ЗОП. Изискванията се отнасят за управителите или за членовете на управителните органи на кандидатите или участниците, а в случай, че членове са юридически лица – за техните представители в съответния управителен орган.
* Декларация за липса на обстоятелствата, изброени в чл. 47, ал.2 от ЗОП.Изискванията се отнасят за управителите или за членовете на управителните органи на кандидатите или участниците, а в случай, че членове са юридически лица– за техните представители в съответния управителен орган
* Доказателства за технически възможности и квалификация на служителите за изпълнение на услугата
* Списък-декларация на сключени договори за услуги с предмет, сходен с предмета на настоящата поръчка , изпълнени през последните три години , придружени с референции
* Списък на приложените документи. Списъкът се прилага в началото на офертата преди всички други документи.

**2. Плик № 2 с надпис "Ценово предложение"**, който съдържа ценовото предложение на участника.Валидността на ценовото предложение да не е по-малко от 90 календарни дни .

Офертата се подписва от законен представител на банката или от изрично упълномощено лице.

Банките-кандидати следва да представят оферта, която да съдържа предложение по всеки един от посочените по-горе подпоказатели.

Всеки участник има право да представи **само една оферта** и само един вариант на оферирания материал.

Плик №1 и плик №2 се запечатват в трети непрозрачен плик, на който се изписва:

**“Оферта за участие в процедура за избор на обслужваща банка за нуждите на СБПФЗДПЛР”Цар Фердинанд І” ЕООД, с.Искрец**.

Не се приемат предложения – незапечатани, маркирани и с нарушена цялост.

Офертите се подават в деловодството на болницата на адреса на управление в с.Искрец, пощ. код 2290, обл.Софийска, общ.Своге, кв.”Санаториума” 213.

Срокът за подаване на офертите е 10 работни дни от публикуването на поканата и е до 15,30 часа на 28.11.2013 година .